**รายงานประชุมสภาองค์การบริหารส่วนตำบลหาดนางแก้ว**

**สมัยสามัญ สมัยที่ 3 ครั้งที่ 1/2562**

**ประจำปี พ.ศ. ๒๕๖2**

**วันพุธที่ 15 เดือน สิงหาคม พ.ศ.๒๕๖2**

**ณ ห้องประชุมสภาองค์การบริหารส่วนตำบลหาดนางแก้ว**

**\*\*\*\*\*\*\*\*\*\*\*\*\*\***

ผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑. | นางกุหลาบ สมโภชน์ | ประธานสภา อบต. | กุหลาบ สมโภชน์ |
| ๒. | นายมนัส ดุริยา | รองประธานสภา อบต.  | มนัส ดุริยา |
| ๓ | นายอนณ สุนทรอินทร์ | เลขานุการสภา อบต. | อนณ สุนทรอินทร์ |
| ๔ | นายบรรหาร เชื้อเจริญ | สมาชิกสภา อบต. หมู่ที่ ๑ | (ลา) |
| ๕ | นายสุชาติ อินทนัน | สมาชิกสภา อบต. หมู่ที่ ๒ | สุชาติ อินทนัน |
| ๖ | นางอารี เหยี่ยวมนต์ชัย | สมาชิกสภา อบต. หมู่ที่ ๒ | อารี เหยี่ยวมนต์ชัย |
| ๗ | นายสมศักดิ์ นาแรมงาม | สมาชิกสภา อบต. หมู่ที่ ๓ | สมศักดิ์ นาแรมงาม |
| ๘ | นางสาวชุติมา มูลทุม | สมาชิกสภา อบต. หมู่ที่ ๓ | ชุติมา มูลทุม |
| ๙ | นายจำเนียร นาคหมวก | สมาชิกสภา อบต. หมู่ที่ ๔ | จำเนียร นาคหมวก |
| ๑๐ | นายณรงค์ คุ้มมา | สมาชิกสภา อบต. หมู่ที่ ๕ | ณรงค์ คุ้มมา |
| ๑๑ | นายวิมล สายแดง | สมาชิกสภา อบต. หมู่ที่ ๖ | วิมล สายแดง |
| ๑๒ | นายบางทอง สายแดง | สมาชิกสภา อบต. หมู่ที่ ๖ | บางทอง สายแดง |
| ๑๓ | นายสมชาย ไหมทอง | สมาชิกสภา อบต. หมู่ที่ ๗ | สมชาย ไหมทอง |
| ๑๔ | นายสายยันต์ สมโภชน์ | สมาชิกสภา อบต. หมู่ที่ ๗ | สายยันต์ สมโภชน์ |

ผู้ไม่มาประชุม

 ๑.นายบรรหาร เชื้อเจริญ สมาชิกสภา หมู่ที่ 1 (ลา)

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ |
| ๑. | นายสมเกียรติ สมโภชน์ | นายกองค์การบริหารส่วนตำบล | สมเกียรติ สมโภชน์ |
| ๒. | นายเพลิน ฉันทานุมัติ | รองนายก อบต. | เพลิน ฉันทานุมัติ |
| ๓. | นายไชยวัฒน์ โตด้วง | รองนายก อบต. | ไชยวัฒน์ โตด้วง |
| ๔. | นายวิชัย ใจกลัด | เลขานุการ นายก อบต. | วิชัย ใจกลัด |
| ๕. | นายวชิรวัตติ์ สุการมณีโรจน์ | หัวหน้าสำนักปลัด | วชิรวัตติ์ สุการมณีโรจน์ |

เปิดประชุมเวลา 13.15 น.

เลขานุการสภา. ให้สัญญาณที่ประชุม บัดนี้ สมาชิกสภา อบต.หาดนางแก้วซึ่งมีอยู่ ทั้งหมด 1๓ คน

ได้ลงชื่อเข้าประชุม จำนวน 12 คน ครบองค์ประชุมแล้ว ตรวจสอบรายชื่อสมาชิกสภาท้องถิ่นผู้มาประชุม ลงชื่อไว้ครบองค์ประชุมให้สัญณาณเรียกเลขานุการสภาฯ สมาชิกเข้าห้องประชุมและเชิญประธานสภาจุดธูปเทียนบูชาพระรัตนตรัย และกล่าวเปิดการประชุม สมัยสามัญ สมัยที่ 3 ครั้งที่ 1/2562 วันที่ 15 สิงหาคม 2562

 ประธานสภาฯ จุดธูปเทียนบูชาพระรัตนตรัย กล่าวเปิดการประชุมสภา สมัยสามัญ สมัยที่ 3 ครั้งที่ 1/2562 วันที่ 15 สิงหาคม 2562

**ระเบียบวาระที่ 1 เรื่อง ประธานแจ้งที่ประชุมทราบ**

* 1. การซักซ้อมแนวทางการจัดตั้งทำงบประมาณรายจ่าย ประจำปี พ.ศ.2563

ประธานสภาฯ ตามหนังสือกระทรวงมหาดไทยด่วนที่สุด ที่ มท 0808.2/ว 3886 ลงวันที่ 28 มิถุนายน 2562 เรื่อง การซักซ้อมแนวทางการจัดตั้งทำงบประมาณรายจ่าย ประจำปี พ.ศ.2563 ขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่นพ.ศ.2541 ข้อ 23 กำหนดว่า ร่างงบประมาณรายจ่ายประจำปีให้เสนอต่อสภาท้องถิ่นภายในวันที่ 15 สิงหาคม ซึ่งเป็นการเร่งรัดเพื่อให้งบประมาณรายจ่ายประจำปีมีผลบังคับใช้ได้ทันในวันเริ่มต้นปีงบประมาณ นั้น

กระทรวงมหาดไทยพิจารณาแล้วเห็นว่า เพื่อให้การจัดทำงบประมารรายจ่ายประจำปีพ.ศ.2563 ขององค์กรปกครองส่วนท้องถิ่นเป็นไปด้วยความเรียบร้อยและถูกต้องตามกฎหมายมีประสิทธิภาพ รวมทั้งสามารถตอบสนองต่อความต้องการ และแก้ไขปัญหาความเดือนร้อนของประชาชนได้อย่างมีประสิทธิผล โดยมีเป้าหมายเพื่อสร้างความผาสุก ความสงบและปลอดภัย รวมทั้งความเป็นอยู่ที่ดีของประชาชน ตามแนวนโยบายของรัฐบาลและกระทรวงมหาดไทย จึงอาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 ข้อ 4 ซักซ้อมแนวทางการจัดทำงบประมาณรายจ่ายประจำปี พ.ศ.2563 เพื่อให้องค์กรปกครองส่วนท้องถิ่นเป็นแนวทางปฏิบัติ ดังนี้

**1.การตั้งงบประมาณด้านรายรับและด้านรายจ่าย**

การตั้งงบประมาณด้านรายรับจากรายได้ที่จัดเก็บเองขององค์กรปกครองส่วนท้องถิ่นภาษีจัดสรร และเงินอุดหนุนทั่วไป และการตั้งงบประมาณด้านรายจ่าย ให้กระทำตามที่มีกฎหมาย ระเบียบ กฎกระทรวง ข้อบังคับ คำสั่ง หรือหนังสือสั่งการกระทรวงมหาดไทยกำหนด เพื่อดำเนินการตามอำนาจหน้าที่และภารกิจถ่ายโอน รวมทั้งแนวนโยบายของรัฐบาลและกระทรวงมหาดไทย โดยใช้แผนพัฒนาท้องถิ่นเป็นแนวทางในการจัดทำงบประมาณ ตามแนวทางการจัดทำงบประมาณรายจ่ายประจำปี พ.ศ.2563 ขององค์กรปกครองส่วนท้องถิ่น

**2.การกำกับดูแลการจัดทำงบประมาณรายจ่ายประจำปี**

2.1 ให้ผู้ว่าราชการจังหวัดและนายอำเภอ กำกับดูแลการปฏิบัติเพื่อให้การเสนอร่างงบประมาณรายจ่ายประจำปีประจำปีขององค์กรปกครองส่วนท้องถิ่นเป็นไปตามระยะเวลาที่กำหนด ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 ข้อ 24 กรณีผู้บริหารท้องถิ่นเสนอร่างงบประมาณรายจ่ายประจำปีไม่ทันตามกำหนดเวลาให้ผู้ว่าราชจังหวัดหรือนายอำเภอตั้งคณะกรรมการสอบข้อเท็จจริงเหตุที่เสนอไม่ทันกับผู้รับผิดชอบ พร้อมทั้งเร่งรัดให้ผู้บริหารท้องถิ่นเสนอร่างงบประมาณรายจ่ายประจำปีภายในกำหนดเวลาที่เห็นว่าเหมาะสม เพื่อให้สภาท้องถิ่นพิจารณาให้แล้วเสร็จก่อนสิ้นปีงบประมาณ

2.2 ให้ผู้ว่าราชการจังหวัดหรือนายอำเภอแนะนำและซักซ้อมแนวทางปฏิบัติในการจัดทำงบประมาณรายจ่ายขององค์กรปกครองส่วนท้องถิ่น โดยควรกำหนดระยะเวลาในการดำเนินการและติดตามผลการปฏิบัติขององค์กรปกครองส่วนท้องถิ่น ซึ่งอาจกระทำได้โดยวิธีการประชุมชี้แจงองค์กรปกครองส่วนท้องถิ่นในเขตจังหวัดโดยใช้ปฏิทินงบประมาณเป็นแนวทางในการดำเนินการ และมอบหมายให้มีเจ้าหน้าที่ติดตามผลการปฏิบัติขององค์กรปกครองส่วนท้องถิ่นเป็นการเฉพาะก่อนการจัดทำงบประมาณ

2.3 เพื่อให้สอดคล้องกับแนวนโยบายการแก้ไขปัญหาการทุจริตของรัฐบาลให้บังเกิดผลเป็นรูปธรรม โครงการประเภทงานก่อสร้าง ให้จัดทำประมาณการค่าใช้จ่ายโครงการ โดยแสดงราคากลาง ค่าวัสดุ ครุภัณฑ์ ค่าแรงแระราคาต่อหน่วย และให้จัดทำเป็นเอกสารแยกต่างหากจากร่างงบประมาณรายจ่ายประจำปีจัดส่งให้สภาท้องถิ่นพร้อมกับร่างงบประมาณรายจ่ายประจำปี และจัดส่งให้ผู้ว่าราชการจังหวัดหรือนายอำเภอพร้อมกับร่างงบประมาณรายจ่ายประจำปีที่สภาท้องถิ่นให้ความเห็นชอบแล้ว เพื่อเป็นข้อมูลประกอบการพิจารณาก่อนล่วงหน้า หลักเกณฑ์การคำนวณราคากลางงานก่อสร้างของทางราชการ ให้ถือปฏิบัติตามกฎหมายว่าด้วยการจัดซื้อจัดจ้างและบริหารพัสดุภาครัฐ

**3.การดำเนินการเมื่อประกาศใช้งบประมาณรายจ่ายประจำปีแล้ว**

เมื่อองค์กรปกครองส่วนท้องถิ่นได้ประกาศใช้งบประมาณรายจ่ายประจำปีแล้ว ให้ดำเนินการเพื่อให้การใช้จ่ายงบประมาณเป็นไปอย่างมีประสิทธิภาพ ประสิทธิผล และโปร่งใส ดังนี้

3.1 ให้นำข้อบัญญัติ/เทศบัญญัติ ประกาศโดยเปิดเผยให้ประชาชนได้รับทราบ ประชาสัมพันธ์ แผนงาน โครงการ ประเภทรายจ่ายเพื่อการลงทุน หรือโครงการสำคัญๆ โดยเผยแพร่ในเว็บไซด์ขององค์กรปกครองส่วนท้องถิ่น

3.2 การจัดหาพัสดุขององค์กรปกครองส่วนท้องถิ่น ให้ถือปฏิบัติตามกฎหมายว่าด้วยการจัดซื้อจัดจ้างและการบริหารพัสดุภาครัฐ

**4.การรายงาน**

4.1 ให้องค์กรปกครองส่วนท้องถิ่นจัดส่งสำเนาข้อบัญญัติ/เทศบัญญัติงบประมาณรายจ่ายประจำปีและงบประมาณรายจ่ายเพิ่มเติม จำนวน 1 ชุด ไปยังจังหวัดหรืออำเภอ แล้วแต่กรณี ภายในระยะเวลาไม่เกิน 15 วัน นับแต่วันสิ้นสุดการประกาศใช้โดยเปิดเผย เพื่อให้ประชาชนทราบ ณ สำนักงานองค์กรปกครองส่วนท้องถิ่น โดยถือปฏิบัติตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 ข้อ 39

4.2 เมื่อสิ้นปีงบประมาณให้ประกาศรายงานรายงานการรับจ่ายเงินประจำปีงบประมาณให้ประชาชนทราบ ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่นพ.ศ.2541 ข้อ 40

**มติที่ประชุม รับทราบ.**

**ระเบียบวาระที่ 2 เรื่อง รับรองรายงานการประชุมครั้งที่แล้ว**

ประธานสภา ตามที่สภาองค์การบริหารส่วนตำบลหาดนางแก้วได้มีการประชุมสภาองค์การบริหาร

 ส่วนตำบลหาดนางแก้ว สมัยสามัญ สมัยที่ 2 ครั้งที่ 1/2562 ประจำปี ๒๕๖2

วันศุกร์ที่ 28 เดือน มิถุนายน พ.ศ.๒๕๖2 ฝ่ายเลขานุการสภาองค์การบริหารส่วนตำบลหาดนางแก้ว ได้จัดพิมพ์รายงานการประชุมสภาองค์การบริหารส่วนตำบลหาดนางแก้ว และได้แจกให้กับท่านสมาชิกสภาองค์การบริหารส่วนตำบลหาดนางแก้วแล้วนั้น อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2537 ข้อ 33 วรรคสอง กล่าวว่าการแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น ดังนั้นสมาชิกสภาองค์การบริหารส่วนตำบลหาดนางแก้วท่านใด จะแก้ไขเพิ่มเติมรายงานการประชุมสภาองค์การบริหารส่วนตำบลหาดนางแก้ว จึงเป็นอำนาจของมติ สภาองค์การบริหารส่วนตำบลหาดนางแก้วเป็นผู้แก้ไขเพิ่มเติม ขอให้สมาชิกสภาองค์การบริหารส่วนตำบลหาดนางแก้วทุกท่านได้ตรวจรายงานการประชุมสภาองค์การบริหารส่วนตำบลหาดนางแก้วด้วย หากมีข้อความใดที่ยังไม่สมบูรณ์ หรือจะแก้ไขเพิ่มเติมขอเรียนเชิญนำเสนอต่อที่ประชุมสภาองค์การบริหารส่วนตำบลหาดนางแก้วเพื่อขอมติที่ประชุมสภาองค์การบริหารส่วนตำบลหาดนางแก้ว

ประธานสภา อบต. มีสมาชิกผู้ใดจะขอแก้ไขถ้อยคำหรือไม่.ถ้าไม่มีขอมติที่ประชุมรับรองรายงานการประชุม

ครั้งที่แล้ว

นางอารี เอี่ยวมนต์ชัย ขอแก้ไขผู้ไม่มาประชุมขอให้เพิ่มชื่อ นางสาวชุติม มูลทุม สมาชิกสภาหมู่ที่ 3 รวม 4 คน ส.อบต.ม.2 ที่ไม่มาประชุมแต่ได้ลาให้ถูกต้อง

**มติที่ประชุม เห็นชอบ............11............เสียง**

 **ไม่เห็นชอบ............-.............เสียง**

 **งดออกเสียง...........1...........เสียง**

**ระเบียบวาระที่ 3 กระทู้ถาม**

-ไม่มี-

**ระเบียบวาระที่ 4 เรื่องที่คณะกรรมการพิจารณาเสร็จแล้ว**

**-**ไม่มี-

**ระเบียบวาระที่ 5 เรื่องที่เสนอใหม่**

 5.1 เรื่อง การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2563 ในวาระแรก (ขั้นรับหลักการ)

ประธานสภาฯ เรียนท่านนายกองค์การบริหารส่วนตำบลหาดนางแก้ว รองนายกองค์การบริหารส่วนตำบล และสมาชิกองค์การบริหารส่วนตำบลหาดนางแก้วผู้ทรงเกียรติทุกท่าน ก่อนที่จะดำเนินการพิจารณาร่างข้อบัญญัติ งบประมาณรายจ่ายประจำปี พ.ศ. 2563 ในลำดับต่อไป ขอให้เลขานุการสภาฯ ได้ชี้แจงระเบียบข้อกฎหมายที่เกี่ยวข้อง

เลขานุการสภาฯ เรียนท่านประธานสภาฯ ผมขอชี้แจงระเบียบที่เกี่ยวข้อง ดังนี้

“ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ข้อ 23 ให้เจ้าหน้าที่งบประมาณทำการพิจารณา ตรวจสอบ วิเคราะห์และแก้ไขงบประมาณในชั้นต้น แล้วเสนอต่อคณะผู้บริหารท้องถิ่น

 เมื่อคณะผู้บริหารท้องถิ่นได้พิจารณาอนุมัติให้ตั้งงบประมาณประจำปีแล้วให้เจ้าหน้าที่งบประมาณรวบรวม และจัดทำเป็นร่างประมาณรายจ่ายเสนอต่อคณะผู้บริหารท้องถิ่นอีกครั้งหนึ่ง เพื่อคณะผู้บริหารท้องถิ่นได้นำเสนอต่อสภาท้องถิ่น ภายในวันที่ 15 สิงหาคม”

“พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 7) พ.ศ. 2562 ข้อที่ 87 งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบล และจะเสนอได้ก็แต่โดยนายกองค์การบริหารส่วนตำบลตามระเบียบ และวิธีการที่กระทรวงมหาดไทยกำหนด

ถ้าในระหว่างปีงบประมาณใดรายจ่าย ซึ่งกำหนดไว้ในงบประมาณไม่พอใช้จ่ายประจำปีนั้นหรือมีความจำเป็นต้องตั้งรายจ่ายขึ้นใหม่ระหว่างปีงบประมาณให้จัดทำข้อบัญญัติงบประมาณรายจ่ายเพิ่มเติม

 เมื่อสภาองค์การบริหารงานส่วนตำบลเห็นชอบด้วยกับร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติม แล้วให้เสนอนายอำเภอเพื่อขออนุมัติและ ให้นายอำเภอ พิจารณาให้แล้วเสร็จ ภายในสิบห้าวันนับแต่วันที่ได้รับร่างข้อบัญญัติดังกล่าว ถ้านายอำเภอไม่อนุมัติต้องแจ้งเหตุผลและส่งคืนให้สภาองค์การบริหารส่วนตำบลเพื่อพิจารณาทบทวนร่างข้อบัญญัตินั้นใหม่ หากพ้นกำหนดเวลาดังกล่าวแล้วนายอำเภอพิจารณาไม่แล้วเสร็จ ให้ถือว่านายอำเภออนุมัติร่างข้อบัญญัติดังกล่าว

 ในกรณีที่สภาองค์การบริหารส่วนตำบลมีมติยืนยันตามร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติมให้นายอำเภอส่งร่างข้อบัญญัตินั้นไปยังผู้ว่าราชการจังหวัด ภายในกำหนดเวลาสิบห้าวัน ถ้าผู้ว่าราชการจังหวัดเห็นชอบด้วยกับร่างข้อบัญญัตินั้น ให้ผู้ว่าราชการจังหวัดส่งไปยังนายอำเภอเพื่อลงชื่ออนุมัติ ถ้าผู้ว่าราชการจังหวัดไม่เห็นชอบด้วยกับร่างข้อบัญญัตินั้นให้ร่างข้อบัญญัตินั้นเป็นอันตกไป หากพ้นกำหนดเวลาดังกล่าวแล้วยังพิจารณา ไม่แล้วเสร็จ ให้ถือว่าผู้ว่าราชการจังหวัดเห็นชอบด้วยกับร่างข้อบัญญัติ นั้น

ในการพิจารณาร่างข้อบัญญัติงบประมาณรายจ่ายประจำปี หรือข้อบัญญัติงบประมาณรายจ่ายเพิ่มเติม สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับตั้งแต่ที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้ว ถ้าสภาองค์การบริหารส่วนตำบลพิจารณาไม่แล้วเสร็จให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป

ถ้าข้อบัญญัติงบประมาณรายจ่ายประจำปีออกไม่ทันปีงบประมาณใหม่ ให้ใช้ข้อบัญญัติงบประมาณรายจ่ายประจำปีในปีงบประมาณที่แล้วไปพลางก่อนในการพิจารณาร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติม สมาชิกสภาองค์การบริหารส่วนตำบลจะแปรญัตติเพิ่มเติมรายการหรือจำนวนรายการไม่ได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ เงินต้นเงินกู้ หรือเงินที่กำหนดให้จ่ายตามกฎหมาย และในการพิจารณาของสภาองค์การบริหารส่วน ตำบล มีส่วนไม่ว่าโดยทางตรงหรือทางอ้อมในการใช้งบประมาณรายจ่ายจะกระทำมิได้”

“ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง ฉบับที่ 2 พ.ศ. 2554 ) ข้อ 47 ในการพิจารณาญัตติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้น หรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้”

ประธานสภาฯ - ด้วยผู้บริหารท้องถิ่นได้ยื่นญัตติเสนอร่างข้อบัญญัติองค์การบริหารส่วนตำบล เรื่องงบประมาณรายจ่ายทั่วไป ประจำปีงบประมาณ พ.ศ. 2563 ต่อประธานสภาฯ เพื่อประกาศเรียกประชุมสภาฯและพิจารณาให้ความเห็นชอบต่อการเสนอร่างข้อบัญญัติงบประมาณรายจ่าย ต่อไปขอเรียนเชิญท่านนายกองค์การบริหารส่วนตำบลได้แถลงหลักการ และเหตุผลในการเสนอร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. 2563 ต่อที่ประชุมสภาฯ ขอเชิญ

|  |  |
| --- | --- |
| นายก อบต. ท่านประธานสภาฯ และสมาชิกสภาองค์การบริหารส่วนตำบลหาดนางแก้ว |  |
|                บัดนี้ถึงเวลาที่คณะผู้บริหารขององค์การบริหารส่วนตำบลหาดนางแก้ว จะได้เสนอ ร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลหาดนางแก้ว อีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลหาดนางแก้วจึงขอ ชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2563 ดังต่อไปนี้ |  |
|  1. สถานะการคลัง |   |
|  |  |  1.1 งบประมาณรายจ่ายทั่วไป |  |
|  |  |  |  ในปีงบประมาณ พ.ศ.2562 ณ วันที่ 8 สิงหาคม พ.ศ.2562 องค์กรปกครองส่วนท้อง ถิ่นมีสถานะการเงิน ดังนี้ |  |
|  |  |  |  1.1.1 เงินฝากธนาคาร จำนวน 37,131,188.49 บาท |  |
|  |  |  |  1.1.2 เงินสะสม จำนวน 14,233,872.15 บาท |  |
|  |  |  |  1.1.3 เงินทุนสำรองเงินสะสม จำนวน 12,471,593.41 บาท |  |
|  |  |  |  1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 1 โครงการ รวม 492,000.00 บาท |  |
|  |  |  |  1.1.5รายการที่ได้กันเงินไว้โดยยังไม่ได้ก่อหนี้ผูกพันจำนวน 5 โครงการ รวม 49,433.00 บาท |  |
|  |  |  1.2 เงินกู้คงค้าง จำนวน 0.00 บาท |  |
|  |  2. การบริหารงบประมาณ ในปีงบประมาณ 2562 ณ วันที่ 8 สิงหาคม พ.ศ.2562 |  |
|  |  |  (1) รายรับจริง จำนวน 30,732,186.35 บาท ประกอบด้วย |  |
|  |  |  |  หมวดภาษีอากร | จำนวน | 2,890,052.55 | บาท |
|  |  |  |  หมวดค่าธรรมเนียม ค่าปรับและใบอนุญาต | จำนวน | 103,718.70 | บาท |
|  |  |  |  หมวดรายได้จากทรัพย์สิน | จำนวน | 289,843.22 | บาท |
|  |  |  |  หมวดรายได้จากสาธารณูปโภคและการพาณิชย์ | จำนวน | 326,881.00 | บาท |
|  |  |  |  หมวดรายได้เบ็ดเตล็ด | จำนวน | 38,700.00 | บาท |
|  |  |  |  หมวดรายได้จากทุน | จำนวน | 0.00 | บาท |
|  |  |  |  หมวดภาษีจัดสรร | จำนวน | 14,371,546.15 | บาท |
|  |  |  หมวดเงินอุดหนุนทั่วไป จำนวน 12,711,444.73 บาท (2) เงินอุดหนุนที่รัฐบาลให้โดยระบุวัตถุประสงค์ จำนวน 291,646.00 บาท (3) รายจ่ายจริง จำนวน 22,392,341.82 บาท ประกอบด้วย |
|  |  |
|  |  |
|  |  |  |  งบกลาง | จำนวน | 6,657,304.33 | บาท |
|  |  |  | งบบุคลากร | จำนวน | 7,253,030.00 | บาท |
|  |  |  |  งบดำเนินงาน | จำนวน | 5,103,447.49 | บาท |
|  |  |  |  งบลงทุน | จำนวน | 2,275,400.00 | บาท |
|  |  |  |  งบรายจ่ายอื่น | จำนวน | 0.00 | บาท |
|  |  |  |  งบเงินอุดหนุน | จำนวน | 1,103,160.00 | บาท |
|  |  |  (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 193,111.10 บาท |
|  |  |  (5) รายจ่ายที่จ่ายจากเงินสะสม จำนวน 2,433,000.00 บาท |

|  |  |  |  |
| --- | --- | --- | --- |
|   | รายรับจริง ปี 2561 | ประมาณการ ปี 2562 | ประมาณการ ปี 2563 |
| รายได้จัดเก็บเอง |  |  |  |
| หมวดภาษีอากร | 2,803,063.45 | 2,823,434.00 | 54,500.00 |
| หมวดค่าธรรมเนียม ค่าปรับ และใบอนุญาต | 820,444.77 | 94,825.00 | 111,840.00 |
| หมวดรายได้จากทรัพย์สิน | 247,166.12 | 162,175.00 | 247,200.00 |
| หมวดรายได้จากสาธารณูปโภคและการพาณิชย์ | 341,734.00 | 374,349.00 | 342,000.00 |
| หมวดรายได้เบ็ดเตล็ด | 20,514.88 | 84,160.00 | 22,520.00 |
| รวมรายได้จัดเก็บเอง | 4,232,923.22 | 3,538,943.00 | 778,060.00 |
| รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น |  |  |  |
| หมวดภาษีจัดสรร | 17,605,889.85 | 16,041,990.00 | 17,605,840.00 |
| รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น | 17,605,889.85 | 16,041,990.00 | 17,605,840.00 |
| รายได้ที่รัฐบาลอุดหนุนให้องค์กรปกครองส่วนท้องถิ่น |  |  |  |
| หมวดเงินอุดหนุนทั่วไป | 12,216,093.50 | 12,195,067.00 | 12,536,100.00 |
| รวมรายได้ที่รัฐบาลอุดหนุนให้องค์กรปกครองส่วนท้องถิ่น | 12,216,093.50 | 12,195,067.00 | 12,536,100.00 |
| รวม | 34,054,906.57 | 31,776,000.00 | 30,920,000.00 |
|  |
|  | รายรับจริง ปี 2561 | ประมาณการ ปี 2562  | ประมาณการ ปี 2563  |
| จ่ายจากงบประมาณ |  |  |  |
| งบกลาง | 7,205,454.00 | 7,678,142.00 | 7,856,570.00 |
| งบบุคลากร | 7,462,964.50 | 10,115,200.00 | 9,604,660.00 |
| งบดำเนินงาน | 5,023,248.00 | 8,747,184.00 | 8,826,670.00 |
| งบลงทุน | 540,230.00 | 3,923,474.00 | 3,319,400.00 |
| งบเงินอุดหนุน | 2,600,123.89 | 1,312,000.00 | 1,312,700.00 |
| รวมจ่ายจากงบประมาณ | 22,832,020.39 | 31,776,000.00 | 30,920,000.00 |
| รวม | 22,832,020.39 | 31,776,000.00 | 30,920,000.00 |

ประธานสภา อบต. ขอเชิญท่านสมาชิกสภา อบต.หาดนางแก้ว ได้ตรวจสอบและพิจารณาร่างข้อบัญญัติงบประมาณ

รายจ่ายประจำปีงบประมาณ พ.ศ.2563 ว่าจะรับหลักการร่างข้อบัญญัติดังกล่าวหรือไม่ขอให้ท่านสมาชิกสภาได้พิจารณา ไม่ทราบว่ามีสมาชิกสภาท่านใดจะอภิปรายหรือไม่ ถ้าไม่มีจะขอมติที่ประชุมสภาแห่งนี้ เกี่ยวกับการเสนอ ร่างข้อบัญญัติงบประมาณรายจ่ายประจำปีงบประมาณ พ.ศ.2563วาระแรก(ขั้นรับหลักการ)

**มติที่ประชุม เห็นชอบ............11............เสียง**

 **ไม่เห็นชอบ............-.............เสียง**

 **งดออกเสียง..........1...........เสียง**

ประธานสภาฯ เมื่อได้มติรับหลักการแห่งร่างข้อบัญญัติในวาระที่ ๑ แล้ว ต่อไปจะเป็นการแต่งตั้งคณะกรรมการแปรญัตติร่างข้อบัญญัติฯ ขอเชิญเลขานุการสภาฯ ได้ชี้แจงรายละเอียดเกี่ยวกับระเบียบฯที่เกี่ยวข้อง

เลขานุการสภาฯ ผมขอชี้แจงระเบียบที่เกี่ยวข้องดังนี้ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขเพิ่มเติม ถึง(ฉบับที่๒) พ.ศ. ๒๕๕๔)

“ ข้อ ๔๙ ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

 ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือโดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติ จะต้องมีสมาชิกสภาท้องถิ่นรับรองเช่นเดียวกับการเสนอญัตติ

 การเสนอคำแปรญัตติให้อนุโลมใช้ตามแบบท้ายระเบียบนี้

 ในการพิจารณาร่างข้อบัญญัติวาระที่สอง กรณีการพิจารณาสามวาระรวดเดียว ผู้แปรญัตติอาจเสนอคำแปรญัตติด้วยวาจาได้”

 “ ข้อ 105 ภายใต้บังคับข้อ 103 และข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้

 (3) คณะกรรมการแปรญัตติร่างข้อบัญญัติ

 ถ้ามีความจำเป็น คณะกรรมการแต่ละคณะอาจตั้งคณะอนุกรรมการพิจารณารายละเอียดในกิจการซึ่งเป็นหน้าที่ของคณะกรรมการสภาท้องถิ่นแล้วเสนอรายงานต่อคณะกรรมการสภาท้องถิ่นเพื่อพิจารณา”

ประธานสภาฯ ขั้นตอนต่อไป เป็น การเลือกคณะกรรมการแปรญัตติ เป็นประเภทคณะกรรมการสามัญ ประกอบด้วยสมาชิกสภาท้องถิ่นมีจำนวนไม่น้อยกว่า 3 คนแต่ไม่เกิน 7 คน สำหรับจำนวนคณะกรรมการแปรญัตติที่ประชุมจะเสนอรายชื่อคณะกรรมการแปรญัตติครบ 7 คน เลยหรือไม่ หรือสมาชิกท่านใดจะเสนอเป็นอย่างอื่น เชิญยกมือ

สมาชิกสภาฯ เรียนประธานสภาและสมาชิกสภาทุกท่าน ผมนายมนัส ดุริยา สมาชิกสภา หมู่ที่ 5 ขอเสนอให้คัดเลือกคณะกรรมการแปรญัตติ จำนวน 3 คน

ประธานสภาฯ บัดนี้ มนัส ดุริยา สมาชิกสภา หมู่ที่ 5 เสนอให้คัดเลือกคณะกรมการแปรญัตติ จำนวน 3 คน มีท่านใดจะเสนอเป็นอย่างอื่นหรือไม่ ขอเชิญยกมือ ถ้าไม่มีใครเสนอเป็นอย่างอื่น จะขอมติที่ประชุมคัดเลือกคณะกรรมการแปรญัตติจำนวน 3 คน

**ที่ประชุม เห็นชอบ .........11..........เสียง**

 **ไม่เห็นชอบ...........-...........เสียง**

 **งดออกเสียง .........1.........เสียง**

ประธานสภาฯ ที่ประชุมมีมติให้คัดเลือกคณะกรรมการแปรญัตติ จำนวน 3 คน มีมติเห็นชอบเป็น

เอกฉันท์ลำดับต่อไป เป็นการเสนอชื่อสมาชิกสภาฯ เป็นคณะกรรมการแปรญัตติทีละคนจนครบตามมติและให้มีสมาชิกสภาฯ เป็นผู้รับรองอย่างน้อย 2 คน สมาชิกท่านใดจะเสนอรายชื่อคณะกรรมการแปรญัตติ คนที่ 1

สมาชิกสภาฯ เรียนประธานสภาฯ และสมาชิกสภาทุกท่าน ผมนายมนัส ดุริยา สมาชิกสภา หมู่ที่ 5 ขอเสนอชื่อ นายวิมล สายแดง สมาชิกสภา หมู่ที่ 6 เป็นคณะกรรมการแปรญัตติ คนที่ 1

ผู้รับรอง คนที่ 1 นายจำเนียร นาคหมวก สมาชิกภา หมู่ที่ 4 ผู้รับรอง

 ผู้รับรอง คนที่ ๒ นายสมศักดิ์ นาแรมงาม สมาชิกภา หมู่ที่ 2 ผู้รับรอง

ประธานสภาฯ สมาชิกสภาท่านใดจะเสนอรายชื่อคณะกรรมการแปรญัตติ คนที่ 1 อีกหรือไม่ ถ้าไม่มีขอมติที่ประชุมให้ท่านวิมล สายแดง สมาชิกสภา หมู่ที่ 6 เป็นคณะกรรมการแปรญัตติ

คนที่ 1

**ที่ประชุม เห็นชอบ .........11.........เสียง**

 **ไม่เห็นชอบ...........-..........เสียง**

 **งดออกเสียง .........1.........เสียง**

ประธานสภา สมาชิกท่านใดจะเสนอรายชื่อคณะกรรมการแปรญัตติ คนที่ 2 ขอเชิญสมาชิกสภาฯ นายมนัส ดุริยา เรียนประธานสภาฯ และสมาชิกสภาทุกท่าน ผมนายมนัส ดุริยา สมาชิกสภา

หมู่ที่ 5 ขอเสนอชื่อนายสุชาติ อินทนัน สมาชิกสภา หมู่ที่ 2 เป็นคณะกรรมการแปรญัตติ คนที่ 2

ผู้รับรอง คนที่ 1 นายจำเนียร นาคหมวก สมาชิกภา หมู่ที่ 4 ผู้รับรอง

 ผู้รับรอง คนที่ ๒ นายสมศักดิ์ นาแรมงาม สมาชิกภา หมู่ที่ 2 ผู้รับรอง

ประธานสภาฯ สมาชิกสภาท่านใดจะเสนอรายชื่อคณะกรรมการแปรญัตติ คนที่ 2 อีกหรือไม่ ถ้าไม่มีขอมติที่ประชุมให้ท่านสุชาติ อินทนัน สมาชิกสภา หมู่ที่ 2เป็นคณะกรรมการแปรญัตติ คนที่ 2

**ที่ประชุม เห็นชอบ .........11.........เสียง**

 **ไม่เห็นชอบ...........-..........เสียง**

 **งดออกเสียง ........1.........เสียง**

ประธานสภา สมาชิกท่านใดจะเสนอรายชื่อคณะกรรมการแปรญัตติ คนที่ 3 ขอเชิญสมาชิกสภาฯ นายมัส ดุริยา เรียนประธานสภาฯ และสมาชิกสภาทุกท่าน ผมนายมนัส ดุริยา สมาชิกสภา หมู่ที่ 5 ขอ

เสนอชื่อนายณรงค์ คุ้มมา สมาชิกสภา หมู่ที่ 5 เป็นคณะกรรมการแปรญัตติ คนที่ 3

ผู้รับรอง คนที่ 1 นายจำเนียร นาคหมวก สมาชิกภา หมู่ที่ 4 ผู้รับรอง

 ผู้รับรอง คนที่ ๒ นายสมศักดิ์ นาแรมงาม สมาชิกภา หมู่ที่ 2 ผู้รับรอง

ประธานสภาฯ สมาชิกสภาท่านใดจะเสนอรายชื่อคณะกรรมการแปรญัตติ คนที่ 3 อีกหรือไม่

ถ้าไม่มีขอมติที่ประชุมให้ท่านนายณรงค์ คุ้มมาสมาชิกสภาหมู่ที่ 5 เป็นคณะกรรมการแปรญัตติ

 คนที่ 3

**ที่ประชุม เห็นชอบ .........11.........เสียง**

 **ไม่เห็นชอบ...........-..........เสียง**

 **งดออกเสียง ........1.........เสียง**

ประธานสภาฯ ลำดับต่อไปเชิญท่านเลขานุการสภา ชี้แจงรายละเอียดแก่คณะกรรมการแปรญัตติ

เลขานุการสภาฯ เรียนท่านประธานสภา และสมาชิกสภาผู้ทรงเกียรติทุกท่าน ขออาศัยอำนาจตาม

ความในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และฉบับแก้ไขเพิ่มเติมถึง (ฉบับที่ 2) พ.ศ.2554 ข้อ 109 แจ้งให้คณะกรรมการแปรญัตติ ดำเนินการประชุมเพื่อคัดเลือก ประธานกรรมการ และเลขานุการ ให้แล้วเสร็จตามระเบียบฯโดยการประชุมครั้งแรกเป็นหน้าที่เลขานุการสภาเป็นผู้นัดและเปิดการประชุมและดำเนินการตามระเบียบฯ โดยขอ นัดประชุมคณะกรรมการแปรญัตติ ในวันที่ 16 สิงหาคม 2562 เวลา 09.00 น. ณ ห้องประชุมสภา อบต หาดนางแก้วแห่งนี้

 ประธานสภาฯ ต่อไปเป็นการกำหนดระยะเวลาเสนอคำแปรญัตติ สมาชิกท่านใดจะเสนอ ขอเชิญ

นายมนัส ดุริยา เรียนประธานสภา และสมาชิกสภาฯ ทุกท่านผมมนัส ดุริยา สมาชิกสภา หมู่ที่ 5 ขอเสนอในที่ประชุม

 ส.อบต ม. 5 วันแรกวันที่ 17 สิงหาคม 2562วันที่สอง วันที่18 สิงหาคม 2562 และวันที่19 สิงหาคม 2562 เริ่มตั้งแต่เวลา 08.30-16.30น.ณห้องประชุมสภาตำบลหาดนางแก้ว

ประธานสภาฯ บัดนี้ ท่านมนัส ดุริยา สมาชิกสภาหมู่ที่ 5 เสนอเป็นวันที่ 17 สิงหาคม 2562,วันที่18 สิงหาคม 2562และวันที่ 19 สิงหาคม 2562ตั้งแต่เวลา08.30-16.30น.ณ.ห้องประชุมสภาฯ นอกจากวันที่ดังกล่าวแล้ว มีท่านใดจะเสนอเป็นอย่างอื่นหรือไม่

ประธานสภาฯ ถ้าไม่มีผู้เสนอเป็นอย่างอื่นหรือไม่ ถ้าไม่มีขอมติที่ประชุมเกี่ยวกับการกำหนดระยะเวลาเสนอคำแปรญัตติ

**มติที่ประชุม เห็นชอบ ............11........เสียง**

 **ไม่เห็นชอบ..............-.........เสียง**

 **งดออกเสียง ...........1........เสียง**

**ระเบียบวาระที่ 6 ญัตติอื่น ๆ (ถ้ามี)**

ประธานสภาฯ มีสมาชิกผู้ใดจะมีเรื่องที่จะนำเสนอต่อที่ประชุมหรือไม่มีผู้ใดจะเสนอหรือสอบถาม

เพิ่มเติมอีกหรือไม่ หากไม่มีผมขอปิดประชุม

นางอารี เหยี่ยวมนต์ชัย เรียนประธานสภาองค์การบริหารส่วนตำบลดิฉันนางอารี เหยี่ยวมนต์ชัย สมาภา หมูที่

 สอบต . ม. 2 ขอให้ประธานแจ้งให้สมาชิกทุกท่านเมื่อมีงานประชุมหรือกิจกรรมขององค์การบริหาร

ส่วนตำบลหาดนางแก้วได้มาร่วมทุกคน

ประธานสภาฯ แจ้งที่ประชุมขอความร่วมมือให้สมาชิกทุกท่านเมื่อมีงานประชุมหรือกิจกรรมของ

องค์การบริหารส่วนตำบลหาดนางแก้วได้มาร่วมทุกคนเนื่องจากสมาชิกเราน้อยปัจจุบัน

 เหลือเพียง 13 คนเท่านั้น

ประธานสภาฯ มีผู้ใดจะเสนอหรือสอบถามเพิ่มเติมอีกหรือไม่ หากไม่มีขอปิดประชุมครับ

ปิดประชุม เวลา 14.45 น.

(ลงชื่อ) อนณ สุนทรอินทร์ ผู้จดรายงานการประชุม

(นายอนณ สุนทรอินทร์)

เลขานุการสภาองค์การบริหารส่วนตำบลหาดนางแก้ว

(ลงชื่อ) กุหลาบ สมโภชน์ ผู้รับรองรายงานการประชุม

(นางกุหลาบ สมโภชน์)

ประธานสภาองค์การบริหารส่วนตำบลหาดนางแก้ว

(ลงชื่อ) สุชาติ อินทนัน ประธานกรรมการตรวจรายงานการประชุม

(นายสุชาติ อินทนัน)

สมาชิกสภาองค์การบริหารส่วนตำบลหาดนางแก้ว หมู่ที่ 2

(ลงชื่อ) จำเนียร นาคหมวก กรรมการตรวจรายงานการประชุม

(นายจำเนียร นาคหมวก)

สมาชิกสภาองค์การบริหารส่วนตำบลหาดนางแก้ว หมู่ที่ 4

(ลงชื่อ) ณรงค์ คุ้มมา กรรมการตรวจรายงานการประชุม

(ณรงค์ คุ้มมา)

สมาชิกสภาองค์การบริหารส่วนตำบลหาดนางแก้ว หมู่ที่ 5

-**สำเนา-**

**รายงานการประชุมสภาองค์การบริหารส่วนตำบลหาดนางแก้ว**

**สมัยสามัญ สมัยที่ 3 ครั้งที่ 1/2562**

**ประจำปี พ.ศ. ๒๕๖2**

**วันพุธที่ 15 เดือน สิงหาคม พ.ศ.๒๕๖2**

**ณ ห้องประชุมสภาองค์การบริหารส่วนตำบลหาดนางแก้ว**

**\*\*\*\*\*\*\*\*\*\*\*\*\*\*\*\*\*\*\*\***